Antoine Émile Henry Labeyrie

Den Antoine Émile Henry Labeyrie, gebuer 12. Mee 1943 zu Paräis, ass e franséischen Astronom.

De Labeyrie hat 1966 säin Ingenieurstudium an der École supérieure d'optique, ofgeschloss, a krut 1970 den Doktorgrad. Hien ass Professer am Collège de France. Säi Laboratoire fir Interferometrie vu Stären an Exoplanéiten (Laboratoire d'Interférométrie Stellaire et Exo-planétaire, LISE) ass am Observatoire de Haute-Provence integréiert.

D'Fuerschungsgebitt vum Labeyrie ass d'Optik, besonnesch um Gebitt vun den Interferometrietechniken. Hien huet d'Speckle-Interferometrie entwéckelt. Am Ament schafft hien um Konzept vun engem „Hyperteleskop“ (och Exo Earth Imager), en Interferometer deen eng Flott vu Weltraumteleskope kombinéiert a grouss genuch ass fir prinzipiell Strukturen op Exoplanéiten opléisen ze kënnen.

 Auszeechnungen 
 1990 Beatrice-M.-Tinsley-Präis
 Den Asteroid Labeyrie ass no him genannt

 Um Spaweck 
 Artikel iwwer den Hyperteleskop (Telepolis)
  Publikatioun iwwer Hyperteleskopen (Interferometer "using densified pupil beam combiners")
  Artikel iwwer den Hyperteleskop

Kategorie:Gebuer 1943
Kategorie:Franséisch Astronomen
Kategorie:Membere vun der Académie des sciences